Kurši
<s>Kurši (latvijski: Kurši, litvanski: Kuršiai, njemački: Kuren) ponekad prevođeni kao Kuronci je ime jednog od baltskih plemena, koje je živjelo na uskom pojasu baltičke obale od 1. do 14. vijeka na području današnje Litvanije i Latvije.</s>

<s>Kurlandija je dobila ime po Kuršima, koje Rimbert prvi spominje 867. pod imenom - Chori.</s>

<s>Historija i karakteristike</s>

<s>Kurši su smatrani “najbrutalnijim plemenom” među Baltima.</s><s>Taj epitet su dobili od njemačkog kroničara Adama iz Bremena.</s><s>Ali se pretpostavlja da je to zbog tog jer je Kurlandija od 8. do 9. vijeka bila meta napada skandinavskih zemalja.</s>

<s>Danci su 853. napali Kurlandiju, o toj kampanji pisao je Hamburgško-bremenski nadbiskup Rimbert u svojoj hagiografiji sv. Ansgara - „Danci su skupili mnoštvo brodova i otputovali u Kurlandiju, koju su htjeli poharati i porobiti.</s><s>Ta zemlja imala je pet država.</s><s>Kad su ljudi saznali za njihov dolazak, skupili su se na jedno mjesto i zauzeli muževnu obranu.</s><s>U bitci su uništili Dance, opljačkali njihove brodove i oduzeli im zlato, srebro i drugo blago.”</s>

<s>Švedski kralj Olof Skötkonung napao je 854.</s><s>Kurlandiju sa velikom flotom i 7000 ratnika.</s><s>Šveđani su uništili kuršku utvrdu Seeburg (gradina kod današnje Grobiņe) i nakon tog napali prijestolnicu Apuolė.</s><s>Kurši su osam dana branili svoju prijestolnicu, ali su devetog dana opsade započeli pregovore sa Šveđanima, svoju slobodu
otkupili su srebrom i predajom 30 talaca kao garancijom buduće lojalnosti.</s>

<s>Kako Kurši nisu uspjeli izgraditi svoju državu, bili su prisiljeni priznati vlast Livonskog bratstva mača i Livonskog reda u 13. vijeku.</s><s>Pobunili su se nakon pobjeda u Bitci kod Saule (1236.) i Bitke kod Durbe (1260.), ali ih je Livonski red uz pomoć Teutonskog viteškog reda konačno pokorio.</s>

<s>Dio Kurša iselio se u Litvaniju južni Kurši su se asimilirali sa Žemajtima, dok su sjeverni Kurši postali Latvijci asimiliravši sa Zemgalima i Livoncima.</s>

<s>Posljednji govornici kurškog jezika izumrli su u Litvaniji u 16. vijeku, tako da se o njemu gotovo ništa nezna.</s>

<s>Izvori</s>

<s>Vanjske veze</s>

<s>Curonians, the fearsome pirates of the Baltic 
Historija Latvije
Historija Litvanije
Etničke grupe Evrope
Srednji vijek</s>

